ज़्यादा शक्कर का सेवन सेंट्रल नर्वस सिस्टम सहित हमारे शरीर के सभी अंगों के लिए हानिकारक होता है. बहुत से अध्ययनों से सिद्ध हुआ है कि ज़्यादा शक्कर खाने से अल्ज़ाइमर होने का ख़तरा बढ़ जाता है, क्योंकि रक्त में शक्कर अधिक हो जाने पर प्रोटिन्स व अन्य पौष्टिक तत्व रक्त में अवशोषित नहीं हो पाती हैं, जिससे मस्तिष्क के विकास में अवरोध पैदा होता है. अध्ययनों से सिद्ध हुआ है कि ज़्यादा शक्कर का सेवन करने से ब्रेन केमिकल का उत्पादन कम हो जाता है, जिससे यद्दाश्त घटती है और हम कुछ नया सीख भी नहीं पाते. अतः अगली बार अपनी चाय में एक्स्ट्रा शक्कर डालने से पहले एक बार अवश्य सोचिएगा कि यह आपके लिए कितना हानिकारक हो सकता है.